
PERINGATAN:
1. Pemohon dikehendaki membaca dan memahami keseluruhan butir-butir dokumen ini sebelum mengemukakan permohonan.

2. Pemohon bertanggungjawab mengemukakan permohonan yang lengkap bagi semua maklumat yang diperlukan bagi tujuan penilaian oleh Urus Setia.



PERKHIDMATAN PENYEDIAAN MAKANAN DAN MINUMAN UNTUK KAFETERIA KEMENTERIAN PELABURAN, PERDAGANGAN DAN INDUSTRI BAGI TEMPOH TIGA (3) TAHUN

1. OBJEKTIF
Dokumen permohonan ini diedarkan bertujuan untuk pihak Kementerian Perdagangan Antarabangsa dan Industri (MITI) membuat penilaian dan pemilihan pengusaha / pengendali Kafeteria di MITI secara terbuka dan telus berdasarkan syarat dan terma yang dinyatakan dalam dokumen permohonan ini dan syarat terma lain yang di tetapkan oleh MITI dari masa ke semasa.

2. MAKLUMAT BERKAITAN PREMIS KAFETERIA

2.1 Alamat Premis
Kafeteria MITI
Podium Aras 3,
No 7, Menara Perdagangan Antarabangsa dan Industri (MITI)
Jalan Sultan Haji Ahmad Shah
50480 Kuala Lumpur

2.2 Keluasan Premis

659.24 meter persegi

2.3 Kadar Sewaan Bulanan Premis

(a) Kadar sewaan bulanan Premis yang dikenakan adalah nominal dan ditetapkan sebanyak RM1,850.00 sahaja mengikut penilaian semasa dan harga sewaan akan berubah mengikut penilaian terkini.

(b) Kadar sewaan bulanan tersebut adalah termasuk caj maksimum penggunaan utiliti untuk bekalan air dan elektrik serta perabot yang telah disediakan untuk keperluan Kafeteria.

(c) Pengusaha / pengendali menanggung / membayar caj penyelenggaraan mengikut jadual penyelenggaran berkala yang telah ditetapkan oleh PMSB.

(d) Pengendali / pengusaha juga perlu menggunakan gas yang telah disediakan dan akan di caj mengikut penggunaan. Kos pemasangan meter adalah tanggungjawab pengusaha / pengendali.

2.4 Wang cagaran

(a) Sebagai jaminan bagi memastikan terma dalam kontrak sewaan dipatuhi sepenuhnya, wang cagaran akan dikenakan sebanyak RM9,250.00 sahaja (5 bulan kadar sewa).

3. SYARAT-SYARAT PERMOHONAN

3.1 Kriteria Entiti Yang Layak Memohon

(a) Permohonan ini adalah terbuka kepada mana-mana entiti seperti yang berikut :

(i) Tawaran adalah dipelawa kepada syarikat-syarikat tempatan yang berdaftar dengan Kementerian Kewangan di bawah kod bidang baharu 040102 dan 040103 yang telah berkuat kuasa pada 17 Jun 2012, selaras dengan surat Edaran Kementerian Kewangan Malaysia rujukan KK/eP 10/188 Jld 7(10) dan masih sah;

(ii) Mempunyai alamat berdaftar di Wilayah Persekutuan Kuala Lumpur, Wilayah Persekutuan Putrajaya atau Selangor; dan

(iii) e-Perolehan (eP) enable dan pendaftarannya masih lagi berkuatkuasa.

(b) Pemohon hendaklah mengemukakan maklumat dan dokumen sokongan mengenai latar belakang dan status kewangan yang di nyatakan di LAMPIRAN A1.

3.2 Taklimat dan Lawatan Premis

(a) Sebelum permohonan dikemukakan kepada pihak Urus Setia, Pemohon DIWAJIBKAN untuk menghadiri taklimat dan lawatan Premis Kafeteria yang beralamat seperti di perenggan 2.1.

(b) Hanya 2 orang wakil dibenarkan untuk menghadiri sesi taklimat dan lawatan Premis.

(c) Sesi taklimat akan diadakan berdasarkan perincian seperti yang berikut:
Tarikh		: 19 April 2023 (Rabu)
Masa		: 10.00 – 12.00 tghri
Tempat	: Bilik Seminar 1, Aras 1, Menara MITI, No 7, Jln Sultan Haji                          
				  Ahmad Shah, 50480 Kuala Lumpur.
(d) Permohonan yang dikemukakan oleh pemohon yang tidak menghadiri sesi taklimat dan lawatan Premis tidak akan dipertimbangkan.

3.3 Pematuhan Standard Minimum Pengendalian KAFETERIA
Pemohon hendaklah menyatakan sama ada standard minimum pengendalian KAFETERIA boleh dipatuhi seperti yang dinyatakan dalam LAMPIRAN B1.
3.4 Pematuhan Spesifikasi Teknikal Premis

Pemohon hendaklah menyatakan sama ada spesifikasi teknikal bagi Premis boleh dipatuhi seperti yang dinyatakan dalam LAMPIRAN B2.

3.5 Cadangan Kadar Harga Makanan / Minuman

(a) Cadangan kadar harga makanan / minuman hendaklah dinyatakan dalam LAMPIRAN C berdasarkan kos bagi keperluan yang dinyatakaan dalam perenggan 3.3 dan 3.4.

3.6 Akuan Pemohon bagi Pelaksana Integriti Pact
Bagi memastikan usaha ke arah peningkatan integriti dan ketelusan diperkukuhkan, Pemohon hendaklah mengisi Borang Surat Akuan Pemohon seperti LAMPIRAN D.

4. SYARAT-SYARAT LANJUT UNTUK PEMOHON YANG BERJAYA

4.1 Menandatangani Perjanjian
Satu perjanjian penyewaan Premis bagi mengendalikan KAFETERIA akan ditandatangani antara pihak Kerajaan dengan Pemohon yang berjaya.Tempoh perjanjian adalah untuk tempoh 3 tahun bermula dari tarikh yang ditetapkan oleh MITI.
4.2 Penyerahan Hak
Tawaran dan apa-apa manfaat yang diluluskan TIDAK DIBENARKAN untuk diserahkan hak kepada pihak ketiga.
4.3 Pematuhan Syarat-syarat oleh Agensi yang berkenaan
Tindakan lanjut hendaklah diambil bagi memenuhi syarat-syarat yang telah ditetapkan oleh agensi-agensi kerajaan seperti, Pihak Berkuasa Tempatan, Jabatan Bomba dan Penyelamat, Jabatan Kesihatan dan agensi lain yang berkaitan.
4.4 Menghadiri dan lulus suntikan Thypoid
Memastikan pengusaha dan pengendali makanan / minuman mendapatkan suntikan typhoid sebelum diambil bekerja.
4.5 Tempoh Peralihan 
Pemohon yang berjaya hendaklah memberikan kerjasama sepenuhnya berdasarkan arahan pihak MITI bagi memastikan kelancaran proses peralihan pengendalian KAFETERIA daripada pengendali sedia ada yang akan tamat tempohnya pada 31 Mei 2023.
5. PERINGATAN

5.1 Jenayah Rasuah

(a) Sebarang perbuatan atau percubaan rasuah untuk menawar atau memberi,meminta atau menerima apa-apa suapan secara rasuah kepada dan daripada mana-mana orang berkaitan dengan permohonan ini merupakan suatu kesalahan jenayah di bawah Akta Suruhanjaya Pencegahan Rasuah Malaysia 2009 [Akta 694] (Akta SPRM 2009);

(b) Sekiranya mana-mana pihak menawar atau menerima apa-apa suapan kepada mana-mana anggota pentadbiran awam, maka pihak yang ditawar atau diberi suapan dikehendaki membuat aduan segera ke Pejabat Suruhanjaya Pencegahan Rasuah Malaysia (SPRM) atau balai polis yang berhampiran. Kegagalan berbuat demikian adalah merupakan suatu kesalahan di bawah Akta SPRM 2009; dan



(c) Tanpa prejudis kepada tindakan-tindakan lain, tindakan tatatertib terhadap anggota perkhidmatan awam dan menyenaraihitamkan pemohon boleh diambil sekiranya pihak-pihak terlibat dengan kesalahan rasuah di bawah Akta SPRM 2009.

5.2 Maklumat dan Dokumen Palsu
Sekiranya dipercayai atau didapati sebarang maklumat dan dokumen yang dikemukakan bagi permohonan ini adalah palsu dan/atau hak harta intelek yang terkandung dalam maklumat dan dokumen yang dikemukakan digunakan secara tidak sah, maka pihak MITI berhak mengambil tindakan seperti yang berikut dengan serta merta:
(a) permohonan yang diluluskan berhak dibatalkan dan ditarik balik;

(b) pemohon (termasuk semua pemilik,pemegang saham dan ahli lembaga pengarah) akan disenarai hitam daripada mengemukakan apa-apa permohonan, termasuk perolehan kerajaan, pada masa akan datang; dan

(c) tertakluk kepada budi bicara MITI, tindakan undang-undang akan dikenakan terhadap pemohon.

6. PROSEDUR PERMOHONAN

6.1 Pemohon hendaklah mengemukakan permohonan yang lengkap, teratur dan jelas 
dengan melampirkan dokumen-dokumen lengkap seperti yang berikut:

	LAMPIRAN A1	- Latar Belakang dan Status Kewangan Pemohon;
	LAMPIRAN A2	- Senarai Pengalaman;
	LAMPIRAN B1	- Pematuhan Standard Minimum Pengendalian Kafeteria;
	LAMPIRAN B2	- Pematuhan Spesifikasi Teknikal Premis;
	LAMPIRAN C	- Cadangan Kadar Harga Makanan / Minuman;
	LAMPIRAN D	- Surat Akuan Pemohon; dan
	LAMPIRAN E	- Senarai Semak





6.2 Dokumen Permohonan yang lengkap hendaklah dikemukakan dalam  dua (2) bentuk; cetakan dan dalam format CD (soft copy) dan dimasukkan ke dalam sampul surat yang dilabel seperti yang berikut:

   KAFETERIA BIL.1/2023
TAWARAN PELAWAAN OPERATOR KAFETERIA ARAS 3,                     DI KEMENTERIAN PELABURAN, PERDAGANGAN DAN INDUSTRI BAGI TEMPOH TIGA (3) TAHUN

6.3 Selanjutnya, sampul surat berlabel tersebut hendaklah dihantar secara serahan tangan dan dimasukkan ke dalam peti yang disediakan di alamat seperti yang berikut:
Bahagian Pentadbiran
Kementerian Pelaburan, Perdagangan dan Industri
Aras 25, Menara MITI
No 7, Jalan Sultan Haji Ahmad Shah
50480 Kuala Lumpur Wilayah Persekutuan

7. TARIKH TUTUP PERMOHONAN

7.1 Permohonan yang lengkap hendaklah dikemukakan sebelum tarikh tutup seperti yang berikut:
Tarikh	:	25 April 2023 (Selasa)
Masa	:	12.00 tengah hari
7.2 Permohonan yang lewat akan ditolak.

7.3 Keputusan mengenai status permohonan akan dimaklumkan dalam tempoh 60 hari selepas Tarikh Tutup Permohonan.



8. PERTANYAAN LANJUT
Sebarang pertanyaan lanjut berkenaan dokumen permohonan ini, boleh dikemukakan kepada Urus Setia KAFETERIA berikut:
(a) Puan Rashidah Sharif
Tel	: 03-62000105 (rashidah.sharif@miti.gov.my)
(b) Puan Nor Azlin Fadzal 
Tel	: 03-62000133 (azlin.fadzal@miti.gov.my)
(c) Puan Hashimah Abu Kasim
Tel	: 03-62000132 (hashimah.kasim@miti.gov.my)
(d) Puan Emeliya Erny Borhan
Tel	: 03-62000127 (emeliya@miti.gov.my)

9. PENAFIAN

9.1 Penerimaan permohonan yang lengkap tidak menjamin kelulusan permohonan.

9.2 Bagi tujuan penerimaan dan penilaian permohonan ini, MITI tidak pernah melantik
mana-mana pihak ketiga sebagai agen yang bertindak bagi pihak MITI.


(RUANG DIBAWAH INI DIBIARKAN KOSONG)

